projecte-aina/catalan_government_crawling huggingface dataset:
Nom del títol: Màster universitari en Immunologia Avançada per la Universitat de Barcelona, Universitat Autònoma de Barcelona
Especialitats: Immunobiotecnologia i recerca / Immunologia veterinària / Immunologia mèdica
L'estudiantat ha de cursar el 30% del total de crèdits del títol en una (o en més d'una) de les altres universitats participants.
Es comptabilitzarà en aquest percentatge de crèdits qualsevol assignatura del títol que imparteixi una altra universitat (obligatòries, optatives d'especialitat, optatives comunes, pràctiques externes o treball final de màster), tant si es cursen en modalitat presencial com a distància.
La immunologia és una branca de les ciències biomèdiques que estudia el funcionament fisiològic i patològic del sistema immunitari.
El seu estudi permet resoldre problemes de patologies complexes d'importància cabdal en la salut pública.
El seu desenvolupament metodològic l'ha convertit en una eina essencial en la biotecnologia, en el disseny de fàrmacs i d'eines de diagnòstic, i en múltiples aplicacions terapèutiques.
En aquest context, el màster en immunologia avançada pretén formar personal altament especialitzat i amb un coneixement profund d'aquesta disciplina per fer front a la demanda d'aquest perfil professional que sorgeix en el món de la recerca bàsica i aplicada, en l'entorn farmacobiotecnològic i també en l'àrea de la salut pública tant humana com veterinària.
Especialitat en immunobiotecnologia i recerca:
Especialitat en immunologia mèdica:
Especialitat en immunologia veterinària:
Unitat docent de l'ICS- Hospital Universitari de la Vall d'Hebron
Unitat docent de Sant Pau-Hospital Universitari de la Santa Creu i Sant Pau
Nom del títol: Màster universitari en Intel·ligència Artificial per la Universitat Politècnica de Catalunya, Universitat de Barcelona i Universitat Rovira i Virgili
Aquesta titulació s'orienta vers l'enginyeria del coneixement, l'aprenentatge automàtic i els sistemes multiagents, el processament del llenguatge natural, el raonament i la resolució de problemes i la informàtica tova.
En aquest context, aquest estudi pretén proporcionar a l'estudiantat els coneixements avançats necessaris en l'àmbit del disseny, l'anàlisi i l'ús de sistemes d'intel·ligència artificial per dur a terme tasques de responsabilitat en les branques de la indústria, l'Administració o el món acadèmic.
El futur/a titulat/ada desenvoluparà les seves tasques principalment en empreses vinculades a les TIC com a:
Tot i que, atesa l'aplicabilitat d'aquests coneixements a altres sectors, també podrà exercir com a professional vinculat/ada als àmbits de la indústria i la construcció, l'educació, la cultura, la sanitat i l'assistència social, així com a institucions financeres i d'assegurances.
En l'actual societat del coneixement les ciències de la computació estan evolucionant cap a la construcció de sistemes informàtics cada vegada més complexos, distribuïts, autònoms i intel·ligents.
Avui dia és imprescindible l'ús de sistemes intel·ligents en la resolució de qualsevol tasca industrial complexa (planificació de tasques, assignació de recursos, diagnòstic de fallades, disseny de productes complexos, anàlisi intel·ligent de grans volums de dades, gestió del coneixement, control de tasques robotitzades, etc.).
En aquest marc, caldrà la incorporació de nous professionals altament qualificats en les diferents disciplines de la intel·ligència artificial per abordar el disseny, la implementació i la gestió de sistemes intel·ligents avançats.
Facultat d'Informàtica de Barcelona
Nom del títol: Màster universitari en Gestió dels Recursos Humans en les Organitzacions per la Universitat Autònoma de Barcelona
Tècnic/a en selecció, formació i desenvolupament de persones a departaments de recursos humans, tant en empreses privades com en empreses públiques
Les empreses requereixen professionals de l'àmbit dels recursos humans amb una formació especialitzada i actualitzada per tal de respondre al nou context empresarial marcat per la situació econòmica, la globalització i la internacionalització de les forces de treball, així com per aplicar les noves tecnologies a aquest àmbit ( e-recruiting, e-learning, entrevistes de selecció mitjançant videoconferència, coaching, etc.).
Nom del títol: Màster universitari en Estudis Interdisciplinaris en Sostenibilitat Ambiental, Econòmica i Social per la Universitat Autònoma de Barcelona
Especialitats: Economia ecològica / Ciència i gestió del canvi global / Ecologia industrial i urbana / Tecnologia ambiental
Formar professionals i persones investigadores capaces d'aportar solucions que contribueixin al desenvolupament econòmic, tecnològic i social, i que siguin respectuoses amb el medi ambient.
Proporcionar a l'estudiantat els coneixements per planificar, dirigir, controlar i avaluar polítiques i sistemes de gestió ambiental, orientades a un desenvolupament ambientalment sostenible.
Professionals que analitzin i interpretin els processos i els problemes ambientals, i que integrin les interrelacions dels fenòmens de naturalesa mediambiental amb d'altres de tipus econòmic, social i cultural.
Nom del títol: Màster universitari en Ecologia Terrestre i Gestió de la Biodiversitat per la Universitat Autònoma de Barcelona
Especialitats: Ecologia terrestre / Gestió i diversitat de fauna i flora
Proporcionar a l'estudiant les eines perquè entengui i sigui capaç d'analitzar el funcionament dels ecosistemes terrestres i els principals processos que els amenacen (pèrdua de la biodiversitat, canvi climàtic i increment de la freqüència de les pertorbacions).
Formar professionals en la gestió i la conservació dels recursos naturals biològics (fauna i flora).
Investigador/a en institucions de recerca públiques en l'àmbit de l'ecologia, la biologia ambiental i el medi ambient, o en centres de recerca del sector privat (indústries o agències fitosanitàries o zoosanitàries, agroalimentàries).
Professional expert/a en la gestió d'espais protegits i dels recursos biològics a l'administració, en departaments de medi ambient de grans empreses o en empreses de comunicació, d'estudis ambientals o dels sectors fitosanitari o zoosanitari i agroalimentari.
Nom del títol: Màster universitari en Citogenètica i Biologia de la Reproducció per la Universitat Autònoma de Barcelona
Especialitats: Citogenètica / Biologia de la reproducció
La citogenètica és una disciplina híbrida que es nodreix de conceptes de la biologia cel·lular i de la genètica.
La convergència d'aspectes derivats d'aquestes àrees ha contribuït al desenvolupament d'una ciència moderna i dinàmica que presenta com a objectiu fonamental l'estudi del cromosoma.
La consolidació de la citogenètica en els últims anys ha donat com a resultat una disciplina pròxima a altres disciplines de la biologia i amb diverses aplicacions amb repercussions socials considerables: millora de la salut humana (càncer i genotoxicitat, origen genètic de síndromes i malalties, origen genètic de la infertilitat, dosimetria biològica) i millores en l'agricultura i la ramaderia (millora genètica de plantes i determinació dels canvis cromosòmics que participen en processos d'especiació, entre d'altres).
En aquest context, aquest estudi pretén proporcionar a l'estudiantat una formació avançada en biologia de la reproducció i la citogenètica, tant des d'una perspectiva clínica com de recerca.
Professional, docent i investigador/a en diversos camps especialitzats de la biologia de la reproducció i la diferenciació cel·lular, la citogenètica bàsica i aplicada, el càncer i la radiobiologia.
Nom del títol: Màster universitari en Sociologia: Transformacions Socials i Innovació per la Universitat de Barcelona
Davant l'estructura de la societat actual, marcada pels canvis continuats i accelerats, la sociologia ofereix models i mètodes apropiats per diagnosticar i analitzar, en tota la seva complexitat, les transformacions socials que s'estiguin produint, per identificar i valorar les opcions de canvi, i per proposar i avaluar estratègies d'intervenció que permetin incidir positivament dibuixant futurs possibles.
En el sector privat: tècnic/a en planificació estratègica, tècnic/a en serveis d'estudis de grans companyies, tècnic/a en empreses de consultoria o enginyeria, tècnic/a en màrqueting i investigació de mercats.
En els sectors públic i tercer sector: expert/a en planificació estratègica i disseny i avaluació de polítiques públiques; gestor/a de programes de prevenció o intervenció social; tècnic/a en agències de desenvolupament local; consultor/a social, ambiental o cultural; tècnic/a en planificació urbana o gestor/a de centres de documentació i recursos.
Nom del títol: Màster universitari en Investigació i Canvi Educatiu per la Universitat de Barcelona
Aquest màster respon al conjunt de reptes i necessitats acadèmiques i socials relacionats amb els propòsits de canvi, innovació i millora que els sistemes educatius, formals i no formals, tenen plantejats en la societat actual.
D'una banda, es necessiten persones investigadores, preparades per analitzar i comprendre els canvis que s'esdevenen en els sistemes educatius en totes les seves dimensions, per tal de donar respostes fonamentades als problemes emergents i les necessitats educatives que la societat del coneixement planteja.
Però també es fa imprescindible oferir als professionals de l'educació instruments i recursos que els puguin ajudar a transformar i a millorar la seva pràctica docent.
Finalment, el canvi profund que està experimentant l'educació superior als països de la UE arran de la implantació de l'espai europeu d'educació superior i la transformació de la seva estructura curricular i les seves formes d'ensenyament està tenint una repercussió especial en els processos de formació docent, de docència i d'acreditació dels programes universitaris.
La proposta de noves metodologies centrades en l'estudiantat i la nova concepció del treball del professorat que impliquen aquests canvis generen unes demandes als sistemes de gestió de l'educació superior, de formació docent i d'avaluació i acreditació de programes sense precedents.
Nom del títol: Màster universitari en Lingüística Aplicada i Adquisició de Llengües en Contextos Multilingües per la Universitat de Barcelona
La zona d'influència més propera d'aquest estudi és Catalunya, i més concretament la ciutat de Barcelona.
Barcelona és una ciutat cosmopolita on conviuen moltes llengües estrangeres, és bilingüe en la majoria d'àmbits socials i educatius i té una extensa tradició d'interès per la investigació lingüística.
Aquest context multilingüe ofereix un ampli ventall de possibilitats per a l'estudi de l'adquisició i l'aprenentatge de llengües, i per a la recerca dels mecanismes i els processos cognitius involucrats en l'adquisició de llengües estrangeres per individus plurilingües.
En l'àmbit internacional, cal remarcar que des de l'aparició de la lingüística aplicada, de forma simultània al Regne Unit i als Estats Units a la dècada dels cinquanta, no ha deixat d'incrementar-se l'interès per aquesta disciplina i, consegüentment, ha augmentat el nombre de programes de postgrau al món anglosaxó.
Nom del títol: Màster universitari en Intervenció Psicosocial per la Universitat de Barcelona, Universitat de Girona
Especialitats: Recerca en intervenció psicosocial / Professional en intervenció psicosocial
El mínim de crèdits que l'estudiantat ha de cursar en una (o en més d'una) de les altres universitats participants és del 30% del total de crèdits del títol.
Es comptabilitzarà en aquest percentatge de crèdits qualsevol assignatura del títol que imparteixi una altra universitat (obligatòries, optatives d'especialitat, optatives comunes, pràctiques externes o treball final de màster), tant si es cursa en modalitat presencial com en modalitat a distància.
Formar l'estudiantat en els coneixements psicològics que condueixen a augmentar la qualitat de vida i el benestar psicosocial de les persones, millorar la relació de les persones amb el sistema legal i judicial, i promoure dinàmiques de canvi social.
Més específicament, instruir en la intervenció en situacions de crisi i emergència, i en els àmbits de les dones, la infància, les famílies, i la inclusió i l'exclusió social.
La prevenció de l'exclusió social (per raons econòmiques o per experiències estigmatitzants), la inserció sociolaboral, les migracions, les polítiques de gènere, la infància en risc social i la dinamització cultural.
Nom del títol: Màster universitari enInternacionalització: Aspectes Econòmics, Empresarials i Juridicopolítics per la Universitat de Barcelona
La projecció internacional és una vessant imprescindible pel desenvolupament present i futur de la nostra economia i la nostra societat.
La demanda potencial per part de diferents estats de l'economia mundial fa necessari connectar amb aquests estats de manera més fluida i eficient.
En aquest context les persones titulades disposaran de la formació necessària per col·laborar amb els projectes d'internacionalització de les empreses.
Nom del títol: Màster universitari en Entorns d'Ensenyament i Aprenentatge amb Tecnologies Digitals per la Universitat de Barcelona
Formar l'estudiantat perquè pugui fonamentar, dissenyar, aplicar i avaluar projectes d'ensenyament i aprenentatge a través de les tecnologies de la informació i la comunicació apropiades en diferents camps d'intervenció.
Nom del títol: Màster universitari en Direcció d'Empreses de l'Esport per la Universitat de Barcelona
Proporcionar a persones amb titulacions vinculades a l'esport, l'economia i el dret la formació científica i tècnica necessària per a la direcció i la gestió d'entitats esportives, tant públiques com privades.
Col·laborar en l'anàlisi i la visió integral dels problemes, els reptes i les oportunitats comuns entre les administracions públiques, les entitats privades i el conjunt d'agents que intervenen en l'àmbit esportiu.
Fomentar l'esperit emprenedor per a la creació d'empreses vinculades a aquest sector.
Esdeveniments esportius, direcció de clubs, direcció de programes de màrqueting, així com altres polítiques de foment de productes i serveis.
Les bases sociològiques, econòmiques i també jurídiques de l'esport en el seu conjunt han variat en aquests últims anys, cosa que ha provocat una transformació profunda dels esquemes i de les formes d'organització del model esportiu i ha generat, així mateix, un sector econòmic cada cop més rellevant.
També cal tenir en compte la professionalització progressiva en la direcció d'empreses del sector esportiu.
Nom del títol: Màster universitari en Construcció i Representació d'Identitats Culturals per la Universitat de Barcelona
Especialitats: Literatura, alteritat, globalització / Literatura, gènere, identitats
En unes societats progressivament més multiculturals i complexes, on la coexistència de llengües i cultures configura la construcció d'identitats plurals, és convenient estudiar els processos de construcció d'identitats i les dinàmiques dels processos multiculturals.
A Barcelona convergeixen diversos factors socials, econòmics i culturals fonamentals que constitueixen una vertadera oportunitat per al desenvolupament d'aquest estudi: un entorn universitari de referència que converteix la ciutat en un pol d'atracció tant per a estudiants com per a investigadors; una rica tradició cultural europeista i una ubicació mediterrània «de frontera»; una indústria cultural dinàmica i polifacètica, que inclou sectors com l'editorial, el teatral, el cinematogràfic, el museístic o el musical; i institucions representatives d'alguns dels diferents entorns culturals que constitueixen el màster (Institut Italià de Cultura, Institut Francès, British Council, Goethe-Institut, Instituto Camões, Institut Europeu de la Mediterrània, Casa Àsia, Casa Amaziga).
D'altra banda, la integració en el màster de les cultures i literatures europees modernes ―especialment l'anglosaxona, l'alemanya, la francesa, la italiana, la gallega i la portuguesa― i de les cultures mediterrànies extraeuropees ―àrab, hebrea i amaziga― permet que els titulats tinguin un coneixement sòlid i profund de les bases teòriques, crítiques i analítiques imprescindibles per afrontar el repte de comprendre la realitat complexa i canviant que han generat tant la construcció europea i mediterrània com la globalització i, eventualment, intervenir-hi de manera significativa i efectiva.
Nom del títol: Màster universitari en Biomedicina per la Universitat de Barcelona
Especialitats: Investigació bàsica i translacional en patologies humanes / Investigació bàsica i translacional en metabolisme i endocrinologia / Investigació bàsica i translacional en càncer
Proporcionar a l'estudiantat una formació en els mecanismes moleculars i cel·lulars implicats en la patogènia i en la fisiopatologia de les malalties, especialment les relacionades amb el càncer i amb les patologies metabòliques i endocrines.
Aportar a l'estudiantat els coneixements de les hipòtesis, la metodologia i les tècniques que s'utilitzen actualment per a la investigació, el diagnòstic, el pronòstic, el tractament i la prevenció en el camp de la patogènia i la fisiopatologia.
Anàlisi clínica, indústria farmacèutica i biotecnològica.
És evident que el mercat laboral a l'entorn de la recerca biomèdica ha experimentat una certa contracció produïda per la disminució de la despesa en R+D+I. Malgrat això, aquest programa aborda un territori interdisciplinari en el camp de la biomedicina i la recerca translacional, amb gran projecció de futur en les ciències de la vida i amb perspectives laborals òptimes, especialment en el món de la recerca.
Campus Clínic-August Pi i Sunyer
Nom del títol: Màster universitari en Administració i Govern Electrònic per la Universitat Oberta de Catalunya
Les tecnologies de la informació i la comunicació (TIC) han modificat substancialment el paradigma sota el qual es desenvolupa l'activitat de les administracions públiques (ja siguin locals, autonòmiques, estatals o internacionals).
El procés d'adaptació necessari d'aquestes administracions públiques al nou paradigma tecnològic ha donat lloc a noves formes organitzatives, noves maneres de relacionar-se amb la ciutadania, i a l'aparició de nous àmbits susceptibles de ser abordats pel sector públic.
En aquest context, aquests estudis pretenen:
Els processos continuats de transformació de les administracions públiques, així com la complexitat creixent de l'entorn i la interrelació cada cop més intensa entre el sector públic i el sector privat, posen de manifest la necessitat d'un perfil professional que disposi de les competències, els coneixements i les habilitats necessàries per adaptar-se amb èxit als nous reptes i demandes de l'àmbit públic.
En aquest sentit, el màster ofereix una visió actualitzada i aplicada de la gestió pública en dos àmbits emergents com l'administració electrònica i els mètodes d'avaluació, i proporciona instruments útils tant per gestionar els processos de canvi i de transformació de les administracions públiques actuals com per intervenir i actuar en aquest context de manera adequada i eficaç.
Nom del títol: Màster universitari en Logística i Comerç Internacional per la Universitat Abat Oliba CEU
Potenciar la competitivitat empresarial mitjançant l'aportació de persones expertes en logística, transport i comerç internacional tant com a usuari com com a prestador de serveis.
Formar professionals experts en logística, transport i comerç internacional, que siguin capaços de liderar la gestió de les cadenes de subministrament i la seva logística, i d'optimitzar la utilització dels transports minimitzant-ne els costos i l'impacte ambiental, així com de liderar els projectes d'internacionalització de les empreses.
Previsiblement, les empreses del sector logístic i del comerç exterior augmentaran el seu volum d'operacions els propers anys, com a resultat dels canvis que es produiran en l'economia mundial, en els negocis, en la societat i en el comportament del consumidor.
Els desafiaments d'aquest sector giraran entorn d'aquests eixos:
Així mateix, un altre factor important que contribuirà al creixement d'aquest sector serà l'augment de la paqueteria com a conseqüència del comerç via Internet, de la personalització dels productes i del desenvolupament de nous mercats.
Per això caldrà que les estructures organitzatives siguin molt més flexibles i avançades tecnològicament, i es requerirà professionals, com les persones titulades en aquest estudis, capacitats per liderar les transformacions necessàries per respondre a aquests reptes.
Nom del títol: Màster universitari en Dificultats de l'Aprenentatge i Trastorns del Llenguatge per la Universitat Oberta de Catalunya
Especialitats: Trastorns del desenvolupament / Dificultats i trastorns de l'aprenentatge / Trastorns de la parla i el llenguatge
Les àrees de treball es concentren en l'àmbit educatiu formal com a mestres d'educació especial, especialistes en pedagogia terapèutica o en audició i llenguatge en centres d'educació primària ordinaris, centres específics d'educació especial o en equips multiprofessionals com ara USEE, CREDA, CREDV, etc.
A més, s'adreça a altres professionals de l'àmbit educatiu (pedagogs i pedagogues, psicòlegs i psicòlogues i psicopedagogs i psicopedagogues) que generalment duen a terme el seu treball en equips psicopedagògics (EAP, CREDA) o en departaments d'orientació, atès que una formació avançada en aquests àmbits els proporciona uns coneixements adequats per a l'acompliment de les seves tasques i resulta de vital importància per poder guiar, orientar i assessorar els professionals que intervenen de manera directa en els alumnes amb dificultats d'aprenentatge.
Actualment el fracàs escolar és una de les preocupacions principals dels governs dels països més avançats.
A l'Estat espanyol, l'índex de fracàs escolar se situa —segons els informes PISA— al voltant del 14% en l'educació primària, per sobre de la mitjana europea dels països de l'OCDE.
En aquest sentit, les dificultats i els trastorns de l'aprenentatge (conegut com a DA) constitueixen una de les principals causes d'aquesta mancança.
Segons el cinquè informe FAROS (Observatori de la Salut de la Infància i l'Adolescència), al voltant d'uns 60.000 alumnes a Catalunya presenten alguna DA.
És per això que un dels reptes del Pla del Govern 2011-2014 estableix com a objectiu en l'eix 2 reduir el fracàs escolar.
Aquest Pla reflecteix el repte europeu per al 2020, que consisteix a reduir al 10% el fracàs escolar, i preveu incidir en totes les etapes del sistema educatiu amb l'objectiu de situar-se a la franja alta d'èxit escolar dels països de l'Organització de Cooperació i Desenvolupament Econòmic (OCDE).
El pla estableix les línies d'acció del Govern per afrontar el problema en els pròxims anys, com ara la inclusió de mesures per identificar els problemes d'aprenentatge a través de la detecció precoç i l'assessorament al professorat.
En aquest context, la societat requereix professionals especialitzats en DA per fer front a aquests reptes i millorar la situació educativa actual.
Nom del títol: Màster universitari en Innovació en Didàctiques Específiques per la Universitat de Vic - Universitat Central de Catalunya
Especialitats: Ciències socials / Matemàtiques / Educació física / Llengua i literatura catalana, castellana i anglesa / Ciències experimentals
Els resultats aportats en l'última dècada per organismes i institucions d'avaluació del sistema educatiu de Catalunya assenyalen, entre altres prioritats, la necessitat de millorar els resultats escolars en algunes competències concretes de determinades àrees curriculars com ara la llengua, la matemàtica i les ciències.
Per donar resposta a aquesta necessitat, es demana als centres que promoguin projectes d'innovació i millora en aquests àmbits.
La planificació, el desenvolupament i l'avaluació de projectes d'aquestes característiques requereixen una formació més especialitzada dels mestres i els professors que s'encarreguin de liderar-los.
En aquest context, aquest estudi serà un instrument per vincular la investigació de millores didàctiques específiques en aquestes àrees i el desenvolupament de projectes d'innovació als centres per millorar les competències de l'estudiantat.
Facultat d'Educació, Traducció i Ciències Humanes